Diari Oficial de la Generalitat Valenciana


Sumari del DOGV 3505, del 28-05-1999 (1999/4819)

Edicte pel qual es procedeix a notificar a la titular de la pensió Beaches, sítia a Benidorm, la sanció dictada en l'expedient sancionador núm. 163/1998.
---------------------------------------------------------------------------------------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4819


Organisme emissor
:   Agència Valenciana del Turisme

Tipus de document
:   Edicte

Edicte pel qual es procedeix a notificar a la titular de la pensió Beaches, sítia a Benidorm, la sanció dictada en l'expedient sancionador núm. 163/1998. [1999/X4819]
  
Per no haver estat possible notificar de forma personal i directa a la interessada la Resolució de 19 d'abril de 1999, del director de l'Àrea de Producte de l'Agència Valenciana del Turisme, recaiguda en l'expedient sancionador 163/1998, es procedeix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de maig de 1999.- El director de l'Àrea de Producte: Víctor Yepes Piqueras.
  
Resolució sancionadora
  
Vist l'expedient sancionador de referència, incoat pel cap del Servei Territorial de Turisme d'Alacant, contra la senyora María Gloria García García, com a titular de la pensió Beaches, sítia al carrer del Molí, 12, de Benidorm, per presumptes infraccions a la normativa turística, i d'acord amb els següents:
  
Antecedents de fet
  
Primer
  
L'expedient sancionador es va incoar mitjançant acord d'iniciació del cap del Servei Territorial de Turisme d'Alacant, de data 30 d'octubre de 1998, a la vista de l'acta d'inspecció núm. 101/1998-A, de data 20 d'agost de 1998, en què es feia constar el següent:
  
"L'establiment figura classificat com pertanyent al grup 3r, pensions. S'anuncia en l'exterior amb la denominació d'Hotel, i exhibeix placa distintiva corresponent al grup primer: "Hotel, modalitat residència, i categoria 1 estel".
  
Persisteixen les deficiències reflectides en l'acta núm. 443 de data 17 de març de 1998; mobiliari, fusteria interior i exterior amb desperfectes, aixetes, aplics i espills dels banys deteriorats, deficient estat de conservació i neteja de la pintura de corredors, escales i habitacions.
  
A l'habitació núm. 401 es troben instal·lades 1 llitera de 2 places i 2 llits individuals".
  
- S'adjunten a l'acta 9 fotografies il·lustratives.
  
Segon
  
En l'acord d'iniciació es va nomenar instructora i secretari, i s'imputen a l'encausada els fets següents:
  
"Primer
  
Exhibir en l'exterior de l'establiment placa distintiva corresponent a hotel-residència d'1 estel, quan la classificació atorgada per l'administració turística es limita a pensió.
  
Cosa que infringeix l'article 4 del Decret 153/1993, de 17 d'agost (DOGV de 10 de setembre), regulador dels establiments hotelers de la Comunitat Valenciana.
  
El fet citat està qualificat com a falta greu en l'article 51.1 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, i pot ser sancionat, sense perjudici del que resulte de la instrucció, amb multa de fins a 200.000 pessetes.
  
Segon
  
En la visita d'inspecció efectuada es van observar les següents deficiències a les instal·lacions i serveis:
  
- Desperfectes en mobiliari, fusteria interior i exterior.
  
- Aixetes, aplics i espills dels banys deteriorats.
  
- Deficient estat de conservació i neteja de la pintura de corredors, escales i habitacions.
  
El que infringeix l'article 9 de la Llei 3/1998, de 21 de maig, en relació amb l'article 10.1 del Decret 153/1993, de 17 d'agost, regulador dels establiments hotelers a la Comunitat Valenciana.
  
Els fets esmentats estan qualificats com a falta greu en l'article 51.4 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, i poden ser sancionats, sense perjudici de la instrucció, amb multa de fins a 200.000 pessetes."
  
Tercer
  
Dins el termini legal concedit a l'efecte, la inculpada no va presentar escrit de recusació contra la instructora i el secretari nomenats, ni va formular cap al·legació per escrit per a rebatre els fets.
  
Quart
  
Notificada la proposta de resolució de data 3 de desembre de 1998 per via d'edicte, dins el termini legal concedit a l'efecte, la inculpada no va formular cap al·legació per escrit per rebatre els fets imputats.
  
Cinquè
  
Segons consta als arxius del Servei Territorial d'Alacant, la inculpada ha estat sancionada amb anterioritat amb multa de 150.000 pessetes per infracció als articles 9.1 i 9.11 de la Llei 1/1989, de 2 de març, segons consta en l'expedient sancionador número 163/1998.
  
Fonaments de dret
  
Primer
  
L'article 4t del Decret 153/1993, de 17 d'agost, estableix que en tots els establiment hotelers serà obligatòria l'exhibició, junt amb l'entrada principal, d'una placa normalitzada en què figure, en tot cas, el distintiu corresponent al grup, la modalitat i la categoria autoritzada.
  
El fet reflectit en l'apartat 1r de l'acord d'iniciació infringeix l'article mencionat tipificant-se com a falta greu en l'article 51.1 de la Llei 3/1998, de 21 de maig (DOGV de 22 de maig), de Turisme de la Comunitat Valenciana la utilització comercial de denominacions, distintius o plaques diferents als que corresponguen a l'activitat, d'acord amb l'autorització concedida.
  
Segon
  
L'article 9 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, assenyala que els establiments d'allotjament turístic hauran, en tot moment, de conservar en bon estat les seues instal·lacions i oferir el nivell de servei d'acord amb la classificació turística obtinguda.
  
A aquest respecte, l'article 10.1 del Decret 153/1993, de 17 d'agost, regulador dels establiment hotelers a la Comunitat Valenciana, estableix que l'establiment hoteler haurà de tenir les habitacions preparades i netes en el moment de ser ocupades pels clients.
  
Els fets reflectits en el segon càrrec de l'acord d'iniciació infringeix allò que s'ha disposat en els articles esmentats, i es tipifica com a falta greu, en l'article 51.4 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, la deficient prestació de serveis exigibles, així com la deterioració de les instal·lacions.
  
Tercer
  
Segons l'article 65 de la Llei 3/1998, de 21 de maig, els fets constatats en les actes d'inspecció es beneficiaran de la presumpció de veracitat, excepte prova en contrari.
  
En el present assumpte, es consideren suficientment acreditats els fets i en conseqüència les infraccions comeses.
  
Quart
  
De conformitat amb l'article 53 de la Llei 3/1998, de 21 de maig, les infraccions contra el que s'hi disposa i contra la resta de disposicions en matèria de turisme donaran lloc a la imposició de les corresponents sancions.
  
Cinquè
  
Segons allò que disposa l'article 54 de la precitada llei, en la imposició de sancions s'atendrà a les circumstàncies concurrents, i s'estimarà com a agreujant en aquest cas, la comissió en el terme d'1 any, per l'encausada, d'una infracció de la mateixa naturalesa.
  
Sisè
  
El present expedient s'ha tramitat conformement als principis del procediment sancionador, recollitsts en el títol IX, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Reial Decret 1398/1993, de 4 d'agost, que desplega el procediment per a l'exercici de la potestat sancionadora.
  
Resolució
  
Vistos els preceptes legals esmentats i la resta de disposicions de general i especial aplicació, en virtut de les atribucions conferides per l'article 57 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana (DOGV de 22 de maig de 1998), resolc:
  
Imposar a la senyora María Gloria García García., com a titular de la pensió Beaches, la sanció de multa de quatre-centes mil pessetes (400.000 PTA), com a autora de les infraccions administratives que es detalla en els fonaments de dret.
  
Contra la present resolució, que no posa fi a la via administrativa podrà interposar-se recurs d'alçada davant del president executiu de l'Agència Valenciana del Turisme dins el termini d'un mes comptador des de l'endemà a la notificació de la mateixa, d'acord amb allò que s'ha establert en l'article 114 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de Modificació de la Llei 30/1992.
  
De conformitat amb l'article 21.2 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, aquesta resolució no serà executiva mentre no hi haja recaigut la resolució del recurs ordinari que, si és procedent, s'haurà interposat o haurà transcorregut el termini per a la seua interposició sense que aquesta s'haja produït.
  
València, 19 d'abril de 1999.- El director de l'Àrea de Producte: Víctor Yepes Piqueras.
  
601.ª Comandància de la Guàrdia Civil (València)